Tervetuloa Herätysliikehdintä ohjelmaan. Olen Martti Ojares -
ja vieraanani on Voitto Davidsson. Tervetuloa Voitto. - Kiitos.
Olet kerran aiemmin ollut minun ohjelmassa.
Muistaakseni järjestysnumerolla 21 löytyy arkistosta.
Emme siis käy kaikkia niitä asioita -
mutta jotain on hyvä ottaa sinun uskonvaelluksesta.
Sinä tulit varsin nuorena uskoon. Käytkö sitä vähän läpi?
Minkälainen tilanne se oli, kun tulit uskoon?
Tiedän, että uskosi on vain kasvanut ja syventynyt -
mutta mikä oli se merkittävä hetki, kun Jeesus sai sinut omakseen?
Sanotaan näin, että ihminen on...
uskoontulo on kaikilla haasteellinen.
Minullakin, vaikka olen uskovaisen kodin lapsi, -
oli se ihmispelko.
Mietin, mitä ihmiset sanovat, jos tulen uskoon.
Oli kuitenkin halu tulla uskoon.
Äitini rukoili puolestani. Kuulin siitä myöhemmin.
Hänen vaikutuksestaan minulle tuli se synnintunto ja -
halusin kääntyä siltä tieltä ja antaa elämäni Jeesukselle.
Siitä se lähti.
Minulla ei ollut mitään suuria asioita elämässäni, kun nuori olin.
Siitä lähti elämänvaellus eteenpäin.
Halusin tosissani antautua uskoon Jeesukseen -
ja jatkaa elämää, kuten uskonelämää tulee jatkaa, -
raamattua lukien ja rukoillen.
Oli äärettömän tärkeää, -
että vanhempani olivat opettaneet näistä asioista.
Se oli sellainen hyvin suuri perusta jo siellä pohjalla, -
että tiesi näistä asioista jotain.
Tiesin Raamatun lukemisen tärkeyden, -
kokouksissa käymisestä ja uskovien yhteydestä.
Tuliko sinulle 18 vuoden jälkeen joku erityinen into perehtyä Raamattuun?
Kyllä tuli. Erityisesti minulle tuli rukoukseen halu -
ja kyllä se halu tuli Raamatun lukemiseenkin.
Muistan, kun olin jonkun aikaa uskossa ollut, -
niin sain sellaisen kirjan käteeni kuin, -
...mikäs se olikaan? - Wilkerson. - Juuri niin. Hänen kirjansa.
Siskon mies lainasi sitä meille ja luin sen kirjan.
Se taisi olla nimeltään "Kasvava usko".
Minulla tuli hammas kipeäksi, -
niin ensimmäistä kertaa kokeilin sitä uskoa, että toimiiko.
Panin sormen hampaan päälle ja rukoilin -
"Jeesus paranna tämä hammas". Huomasin, että hammas parani.
Kipu lähti eikä tarvinnut mennä hammaslääkäriin.
Se oli ensimmäinen Jumalan ihme minun elämässä.
Se antoi luottamusta Jumalaan.
Tämä evankeliumi Jeesuksesta on totta ja käytäntöä.
Tähän kiinnittäisin huomiota.
Se vahvisti sinun uskoa, kun näit Herran teon, joka tapahtui.
Sen tähden näistä Herran teoista kertominen on äärettömän tärkeää, -
koska epäusko vie ihmisen uskon sivuraiteille.
Tänä päivänä tiedetään, tai olen havainnut, -
että niistä puhutaan aivan liian vähän. - Kyllä.
Jeesuksen oma sana oli, kun hän puhdisti spitaliset, -
hän sanoi "Menkää ja näyttäkää itsenne papeille".
Eli heidän täytyi mennä kertomaan, että papit näkivät, -
että Jumalan ihme on tapahtunut.
Jossakin toisessa tapauksessa -
"Mene ja kerro, kuinka suuria töitä Jumala on sinulle tehnyt".
Nämä tunnusteot ja ihmeet on annettu seurakunnalle työkaluksi -
evankeliumin voimakkaaseen ja menestykselliseen toimintaan.
Eikö ollutkin niin, että vain yksi spitalisista tuli kertomaan.
Tämä kuvastaa sitä ihmistä.
Tänäkin päivänä kymmenellä olisi kertomus -
mutta vain yksi tulee kertomaan.
Tällainen henkilön, jonka kautta tapahtuu ihmeitä.
Jumalalla on paljon ns. astioita, -
Jumala sanoo uskovia astioiksi.
Astia tarkoittaa sitä, että sitä astiaa käytetään.
Kun kahvipannussa on kahvia, sitä kahvia kaadetaan ihmisten kuppeihin.
Eihän kukaan ylistä sitä kahvipannua -
"Onpas hieno pannu, kun sieltä tulee noin hyvää kahvia. "
Ylistetään keittäjää. Sama asia on se, -
että olemme Jumalan astioita.
Jumalan elämänvirta tulee meistä -
ja Jumalan antamia hedelmiä on parantumiset, kaikki ihmeet.
Kunnia kuuluu Jumalalle.
Hän ottaa meidän kahvasta kiinni ja kaataa Hänen hyvyyttään.
Juuri tuo, mitä sanoit, -
keittäjä on Jumala, Pyhä Henki, joka täällä on meitä ohjaamassa.
Käypä vähän läpi, koska on kaksi asiaa, -
jotka on mielestäni uskovalle hyvin tärkeitä.
On Jumalan Sana ja Jumalan Sanan tunteminen.
Toisaalta on Pyhä Henki, joka kirkastaa Jeesusta Kristusta.
Eli Pyhä Henki on annettu meille oppaaksi, -
opettaa kaikkea ja ohjaa meitä.
Käypä näitä asioita läpi, -
koska tämä on uskonelämän kannalta fundamentaalista.
Kyllä. Nämä kaksi tekijää. Pyhä Henki on Jumalan voima.
Pyhä Henki on sellainen asia, että Raamatussa sanotaan -
"kun Pyhä Henki tulee teihin, niin te saatte voiman, -
ja te tulette olemaan minun todistajani".
Ei sanota, että voitte olla todistajani vaan tulette olemaan.
Kun Pyhä Henki tulee ihmiseen, se tekee sen työn, -
että ihmisestä tulee Jumalan Sanan todistaja.
Hän alkaa toimimaan Pyhän Hengen voiman vaikutuksesta.
Roomalaiskirjeessä sanotaan "Minä olen se, joka vaikuttaa teissä -
sekä tahtomisen että tekemisen"
Kun puhutaan Jumalan Sanasta, -
samassa yhteydessä voidaan tuoda Jumalan Sana, -
koska Jumalan Sana ja Pyhä Henki ovat sidoksissa toisiinsa.
Ne ovat täysin toisiinsa sidoksissa.
Että Jumalan Sana voi toimia, se tarvitsee siihen ihmisen.
Jumala lähetti Jeesuksen Kristuksen, siis Sanansa maanpäälle.
Jeesus teki sen tehtävän, -
julisti Jumalalta saadun evankeliumin.
Jeesus sanoi 'Puhun vain sen, mitä Isän sanoo. Julistan sen -
ja teen vain sen, mitä Isä käskee tehdä'.
Jeesus julisti sen evankeliumin, kun Hän oli täällä.
Kun Hän oli mennyt pois, -
Hän kuoli, ristiinnaulittiin ja kuoli.
Raamattu sanoo sen, mitä tässä yhdessä voi sanoa, -
"Sama voima, joka herätti Jeesuksen kuolleista, asuu teissä."
Pyhän Hengen ylösnousemusvoima, -
valtava voima, joka nosti Jeesuksen ylös, asuu teissä.
Jeesus sanoi "Ellen minä mene pois, ei pyhä Henki voi tulla.
Kun minä menen pois, Isä lähettää Pyhän Hengen."
Se on totuudenhenki -
ja se totuudenhenki johtaa teidät kaikkeen totuuteen.
Se, että voimme päästä osalliseksi Pyhän Hengen voimasta, -
ja se pääsee meissä vaikuttamaan johtamista totuuteen, -
se tuon esille Jumalan Sanan merkityksen.
Jumalan Sanasta sanotaan Sanassa näin -
"Kirjain kuolettaa -
mutta Henki tekee eläväksi."
Itsessään se sana on pelkkää Raamatun Sanaa -
mutta kun siihen tulee Jumalan Pyhä Henki, minkä Jeesus lupasi lähettää, -
Pyhän Henki tekee Sanasta, antaa Sanaan voiman.
Eikö se tarkoita sitä, että jos uskosta osaamaton -
alkaa lukea Raamattua ilman Pyhän Hengen apua, -
se on kirja kirjojen joukossa. - Kyllä.
Pyhä Henkihän on inspiroinut, kun Sana on kirjoitettu.
Siinä on tullut se Henki, ja kun Henki tulee oppaaksi, se avaa sen.
On ihmeellistä, että samaa Sanan paikkaa voi lukea monia kertoja -
ja vuosien jälkeen Pyhä Henki voi avata siitä uutta näkökulmaa.
Kyllä ja siellä sanotaan, että Pyhä Henki on se, joka eläväksi tekee.
Nyt sanotaan, kun katsomme seurakuntien tilannetta Suomessa, -
ja ympäri maailmaa, kristillisellä länsimaisella kentällä, -
niin kaikkialla on tämä, että ihmiset ovat lähteneet kirkosta.
Yhdessä lehdessä oli yhdestä seurakunnasta.
Pastori kertoi, että kymmenen vuotta on pidetty kokouksia -
ja kymmeneen vuoteen ei ole yhtään ainutta ihmistä tullut uskoon.
Monissa paikoissa on tämä sama tilanne.
He, ketkä ovat siellä iät ja ajat olleet, -
poistuvat luonnollisen poistuman kautta ja uusia ei ole tullut tilalle.
Tässä on se tärkeä asia, mistä nyt keskustellaan.
Raamattu sanoo tämän tosi seikan, -
että kirjain kuolettaa, mutta Henki tekee eläväksi.
Ihmisen, joka puhuu Jumalan Sanaa, -
tulee Raamatun mukaan olla täynnä Pyhää Henkeä.
Opetuslapset opetti ja apostolit opetti, -
että vanhemmistoon pitää valita henkilö, -
joka on täynnä Pyhää Henkeä ja Jumalan viisautta.
Sinne ei saa mennä tavallinen ihminen, -
joka ei ole täynnä Pyhää Henkeä, -
koska vanhemmisto johtaa seurakuntaa.
Jos vanhemmistossa on henkilöitä, -
jotka eivät ole täynnä Pyhää Henkeä... Raamattu sanoo, -
että he, jotka ovat lihan vallassa, eivät ole otollisia Jumalalle.
Ja Raamattu sanoo, -
"vaeltakaa Hengessä, niin ette lihan himoa täytä." (Gal 5:16)
Ja "Hengellä kuoletatte ruumiin teot, niin saatte elää." (Room 8:13)
Tämä Hengen täyteys on eritäin tärkeää, koska se on välttämätön -
seurakunnan johtajilla, saarnaajilla ja vanhemmistoveljillä.
Ainoastaan Hengellä täytetty ihminen kykenee tuomaan esille -
Jumalan tahdon seurakunnan keskellä.
Jos on tällainen henkilö, joka ei ole Hengellä täytetty, -
on vain uskonnollinen mutta ei ole Pyhää Henkeä johtamassa, -
se, mitä hän puhuu, kuolettaa sitä väkeä.
Minä olen ollut sellaisissa kokouksissa, ikävä kyllä.
Joihinkin paikkoihin, ikävä kyllä, ei voi mennä, -
kun tuntuu, että menee niin alaspäin.
Paremmin pysyy kartalla, kun lukee Raamattua ja rukoilee kotona.
Mutta on myös hyviä seurakuntia.
Jos ajatellaan vaikka luterilaista seurakuntasysteemiä, -
niin siellä seurakuntaneuvostoon valitaan vaaleilla puoluepoliittisesti.
Voi tulla uskosta osattomia, jotka eivät ole edes uskonnollisia.
En tiedä kumpi parempi mutta kuitenkin.
Ja piispojen verkosto on palkkatyöläisiä.
Tavallaan siinä ei ole minkäänlaista testiä, -
minkälaisia ihmisiä sillä on päättämässä asioista.
Minkälaista sisältöä papit puhuvat ja vastaavat työntekijät.
Kyllä.
Tämä uskonnollinen toiminta -
vastustaa elävää Jeesuksen Kristuksen evankeliumia ja sanomaa, -
ja pyrkii tuomaan tällaista valheoppia, -
mikä ei perustu Jumalan Sanaan. Ne pyrkii opettamaan ihmisiä -
menemään ikkunasta sisään Taivasten valtakuntaan.
Jeesus sanoo "Minä olen ovi".
Ei kukaan pääse sisään muualta kuin ovesta.
Tämä on tärkeä seikka.
Näemme sieltä Jeesuksen ajalta, -
ketkä vastustivat evankeliumia ja pelastus sanomaa.
Ne oli kirjanoppineet ja fariseukset.
Uskonnollisesta elämästä puuttuu Pyhä Henki.
Tämä on tärkeää.
Pyhä Henki on A ja O uskovan elämässä.
Pyhä Henki on myös se öljy.
Kun ylöstempaus tapahtuu, niin se on se sinetti ja merkki Jumalalle -
ja Jumalan enkeleille, että tuolla on.
Ne loistaa kuin valolamput täällä maailmassa.
Sehän tarkoittaa sitä, että ihmisen täytyy uudestisyntyä.
Eli ihminen tulee Pyhällä Hengellä täytetyksi ja Jumalan lapseksi.
Jos ei tätä ole, ei voi ymmärtää.
Ihminen, jolla ei ole Pyhää Henkeä, ei ymmärrä.
Kuten äsken puhuimme, kirjain kuolettaa.
Nyt on kysymys siitä, että meidän, jotka olemme uudestisyntyneet, -
tehtävänä on kertoa evankeliumi.
Ei muut siihen kykene.
Nyt, kun tämä joukko on pienentynyt, julistajien määrä on vähentynyt, -
ja kun ei rohkeasti julisteta Sanaa ja kerrota Herran teoista, -
niin tapahtuu näivettymistä. - Kyllä.
Uskon kuitenkin, että Herra on sallinut tämän tilanteen, -
joka seurakunnissa on. Ja uskon, että Herra ottaa käyttöön kaikki ihmiset.
Käyttää kaikkia ihmisiä.
Olen huomannut, missä olen kulkenut, -
että tällä hetkellä, tänä päivänä Suomessakin, -
ja muuallakin maailmassa lepää herätyksen henki.
Siis herätyksen henki on. Ei tarvitse paljoa sanoa Jumalan Sanasta, -
kun Jumalan Henki laskee jumalattomien ylle.
He tulevat syntisiksi, haluavat antautua -
ja nostaa kätensä "Minä tarvitsen Jeesusta".
Ehkä tarvitaan vielä vähän aikaa tätä myllerrystä.
Korona on myllertänyt ihmisten mielet ja sydämet.
Jumala on koronan kautta muokannut, aurannut ja kyntänyt -
ihmisten sydämiä voimakkaasti.
Syksyllä on tulossa toinen kyntöaura, tämä apinarokko.
Sillä kynnetään kovasti. Jumala käyttää tällaisia keinoja -
saadakseen ihmiset kääntymään puoleensa.
Hän on valmiina heti ottamaan vastaan.
Meidän, jotka olemme uskossa, täytyy olla valmiita ja rohkeita kertomaan, -
missä se todellinen turva on.
Pelko on lisääntynyt voimallisesti koronan takia -
ja nyt on tullut Venäjä pelko ja muut, millä ravistellaan.
Kyllä. Suomen puolesta on paljon rukoiltu.
TV7:llä on ollut kovia rukouskampanjoita Suomen puolesta.
Nämä rukoukset on Jumalan maljaan mennyt.
Ne vaikuttaa voimakkaasti Suomessa -
ja Jumala on lähettänyt tällaisia auroja ja kyntövälineitä, -
millä Hän kyntää tätä maata -
ja vaikuttaa niin, että ihmiset ovat valmiita, kun Herran aika on -
ja Hän ottaa käyttöön palvelijansa.
Sanoisin näin: -
Tapa, jolla uskova, sinä kuulijani, voit vaikuttaa siihen, -
että saat olla viljankorjaamisessa mukana, on rukous.
Raamattu sanoo näin: -
"Mene kammioosi rukoilemaan, sulje ovesi, -
rukoile salassa Jumala.
Jumala, joka on salassa, näkee, kun sinä salassa rukoilet -
maksaa sinulle." Tämä oli Aapeli Saarisalon käännös.
Tässä on valtava lupaus. - Kyllä on.
Minulla on paljon kokemuksia siitä, että tämä toimii ja on totta.
Ennen kaikkea tämä on totta. Kerronko tässä sen?
Kerro vaan. Meillä on tarkoituksena tulevissakin ohjelmissa -
ottaa aina sopivalla hetkellä esiin näitä Herran tekoja.
Otapa siitä aarrearkusta jotain.
Kerron tässä nyt tällaisen. Olin kävelylenkillä pururadalla.
Poikkesin pururadalta kuusenjuurelle ja polvistuin sinne.
Tiesin, että sinä iltana on teetupa, -
johon alkoholisteja ja laitapuolenkulkijoita kokoontuu.
Sinne teetupaan viedään paljon ihmisiä.
Polvistuin siihen, rukoilin Jumalaa ja sanoin "Tee jokin ihme tänään".
Sitten menin takaisin polulle, kävelin sen ympäri ja menin kotiin.
Illalla noin klo. 18 oli tämä kokous, -
missä en aikaisemmin ollut käynyt.
Menin sinne ja istuin pöytään siellä istuvia ihmisiä vastapäät.
Ehkä noin 50 ihmistä oli siellä.
Ihan keskustelin tavallisia asioita -
kunnes yhtäkkiä vastapuolella istunut henkilö alkoi itkemään kovasti.
Se itki oikein kovaan ääneen ja sanoi "Älkää katsoko.
Minua hävettää tämä itkeminen mutta en voi tälle mitään."
Kun kaksi ohjaaja tuli siihen, -
sanoin hänen kokeneen Pyhän Hengen kosketuksen.
"Viedään hänet sivusaliin, että voimme rukoilla".
Kysyin "Haluatko antaa elämän Jeesukselle?"
Hän sanoi heti "Kyllä haluan".
Rukoilimme uskoontulorukouksen ja viemme hänet sivuhuoneeseen.
Kun sivuhuoneessa vielä rukoilimme, hänestä lähti viinapiruja.
Hän hyppi penkillä niin, -
ettei kolme miestä meinannut pystyä pitämään häntä penkillä.
Yhtäkkiä hän painoi päänsä alas, siristi silmiään ja sanoi -
"Valtavan kirkas valo täällä huoneessa".
Sitten hän oli ihan hiljaa vähän aikaa.
Kysyimme, mitä hän näki.
Mikä se oli, mitä näit? Hän kertoi ja sanoi -
Tämä huone tuli täysin kirkkaaksi, niin kirkkaaksi, että häikäisi silmiäni.
Ja tuli sanat "Sinä olet nyt turvassa".
Tämä mies vapautui täysin alkoholista, kaikesta.
Kun otit tämän esimerkin, -
ja minäkin olen 450 miestä haastatellut Isännän pöydässä ohjelmissa, -
niin on valtavan paljon esimerkkejä, -
ihmisistä, jotka ovat olleet huumeiden synnin kuorman alla.
Kun Jeesus tulee siihen, niin hän kerralla parantuu.
Niin tässäkin tapahtui. Silloin kaikki saastaiset henget lähtee pois.
Voimme seuraavassa ohjelmassa jatkaa tästä.
Mehän ollaan tietyllä tavalla maailmassa, -
vaikka olemme Jumalan valtakunnan kansalaisia, -
niin me olemme sodassa toista henkivaltaa vastaan.
Haluaisitko vielä rukoilla tai jotain muuta sanoa tähän lopuksi.
Katsojille haluan sanoa tämän: -
Rukous on se yhteystyökalu ja väline, jolla me ollaan Jumalaan yhteydessä.
Rukous on kaikkein tärkein vuorovaikutus, -
jonka kautta Jumalan kanssa voi keskustella -
ja tuoda Jumalalle rukouksia. Rukouksessa on tärkeä olla kestävä.
Ei pelkästään mielessä ja yhden kerran viikossa tai kuukaudessa, -
vaan tulee mennä polvilleen, notkistaa polvensa, -
polvistua tuolin tai sängyn viereen ja rukoilla siinä.
Jos ei jaksa rukoilla pitkään, niin voi pyytää -
"Anna minulle rukouksen henkeä. Anna minulle halua rukoilla."
Mutta menee joka päivä rukoilemaan sängyn tai tuolin tykö -
ja rukoilee sen aikaa, kun jaksaa.
Silloin Herra alkaa vaikuttamaan, -
koska Raamattu sanoo "Lähestykää Jumalaa, niin hän lähestyy teitä.".
Heti, kun me polvistutaan Jumalan eteen ja lähestytään Jumalaa, -
niin Jumala alkaa lähestymään meitä ja alkaa muuttamaan meitä -
sellaisiksi, että kykenemme rukoilemaan pitempään.
Jumala alkaa vaikuttamaan Pyhän Hengen voimaa meissä.
Rukouksesta puhumme varmasti seuraavissakin ohjelmissa.
Mutta todellakin yhteys kaikkivaltiaaseen Luojaan, -
pitää viholliset loitolla -
ja saamme kulkea turvassa, niin kuin kanaemon siipien alla.
Kiitos tästä ensimmäisestä ohjelmasta. Jatkamme seuraavalla kerralla lisää.
Hyvä TV7 katsoja, olet juuri katsonut Herätysliikehdintä ohjelman.
Itseäni rohkaisee ja ilahduttaa, kun saan kuulla erilaisilta vierailta, -
mitä Jumala on heidän elämässään tehnyt.
Jos koet tämän sarjan itsellesi iloa antavaksi, -
lähde tukemaan näiden ohjelmien tuottamista.
Kiitos lahjastasi.
Tekstitys: A. Eskola